**Az MG stílusosan indítja centenáriumának ünneplését**

Avagy: az MG Cyberster 10 000 mérföldes kalandja

* Az MG forradalmian új, teljesen elektromos meghajtású roadstere 10 000 mérföldes útvonalat tesz meg Londontól Sanghajig a gyártó 2024-es centenáriumi évfordulója alkalmából.
* Az MG Cybersterrel a brit egypetéjű ikerpár, Ross és Hugo Turner autózza körbe a világot.
* A kontinenseken átívelő expedíció Nagy-Britanniából indul, majd Európa országain átautózva a Közel-Keleten át folytatja útját Ázsiába.
* Az MG Cyberster 2 napos magyarországi látogatása alatt 2 MG márkakereskedést és számos hazai nevezetességet jár be.

**Az MG Cyberster méltó tisztelgés a márkaörökség előtt**

A kétüléses Cyberster az MG várva várt visszatérését jelenti a sportkocsik gyártásába. A Cyberster ötvözi a márka hagyományait a markáns, korszerű formatervezéssel és a kifinomult elektromos hajtáslánccal. A Cyberster kivételes stílusa - amelyet Carl Gotham, a SAIC Design Advanced formatervezési igazgatója és tervezőcsapata alkotott a londoni Marylebone-ban található MG dizájnstúdióban - az MG örökségéből merít ihletet. Ez nyilvánul meg a jellegzetes hosszú motorháztető, az alacsony orr és az íves felületek jellegzetes formatervezési elemeiben. A Cyberster néhány feltűnő újdonsággal érkezik, köztük a felfelé nyíló pillangóajtókkal és a Kammback hátsó kialakítással.

Az autó nagy teljesítményű, tisztán elektromos hajtásláncával, valamint intelligens vezetéstámogató technológiák széles skáláját felvonultató, modern utastérrel aktualizálja a márkaörökséget. A Cyberster tisztán elektromos hatótávolsága több mint 580 km, és 3,2 másodperc alatt gyorsul 0-ról 100 km/h-s sebességre. A karosszériát az aerodinamikai teljesítmény fokozására tervezték, a klasszikus formájú MG hűtőrács pedig légcsatornaként is szolgál, hogy biztosítsa a levegő áramlását az autó alváza felett.

**Az MG stílusosan indítja a vállalat százéves fennállásának megünneplését**

Az MG forradalmi, teljesen elektromos sportautójának, a Cybersternek egy előszériás modellje útnak indult egy egyedülálló hét hónapos útra Londontól Sanghajig. A roadstert a brit egypetéjű ikerpár, Ross és Hugo Turner vezeti a kaland során. A testvérpár a kétüléses kabrióval - a Selyemutat a 21. század számára újragondolva - több mint 10 000 mérföldet tesz meg kontinenseken át, hogy az MG 2024-es centenáriumát ünnepelje.

A devoni születésű testvérek korábbi expedíciói között szerepel az Atlanti-óceánon való evezés és a grönlandi jégsapka átszelése, miközben olyan technológiákat teszteltek, amely segítenek a klímaváltozás elleni küzdelemben. Most pedig az MG nemrég bemutatott, teljesen elektromos Cybersterével vágtak neki a hatalmas távot felölelő, izgalmas utazásnak. A világ első elektromos roadsterének gigantikus hosszúságú tesztvezetésére a testvérpár szeptember 12-én indult el a londoni Westminster-hídról. Bejárták az Egyesült Királyságot – természetesen az MG oxfordi szülőházát is meglátogatták - mielőtt a La Manche-csatornán keresztül elhagyták a szigetországot. Az út európai szakasza során Franciaországon, Belgiumon, Hollandián, Németországon, a Csehországon és Szlovákián keresztül érkezett meg hazánkba.

Magyarországi tartózkodása alatt az 544 lóerős sportkocsi pénteken a főváros környéki nevezetességeket látogatja meg, majd szombaton, útközben Ausztria felé egy hosszabb közönségtalálkozóra kerül sor 10.00-tól az MG Csorna márkakereskedésben. Az MG Cybertserrel és a Turner-ikrekkel a weboldalon közzétett helyszíneken lehet találkozni.

A túra európai része Ausztrián, Spanyolországon és Olaszországon keresztül folytatódik. Az újévben a Turner-ikrek a Közel-Keleten folytatják útjukat, hogy Jordánián, Szaúd-Arábián, Kataron, az Egyesült Arab Emírségeken, Ománon, Indián, Thaiföldön, Malajzián, Szingapúron, Indonézián, Vietnamon és a Fülöp-szigeteken keresztül Sanghajba utazzanak.

A világ első kereskedelmi forgalomban kapható, elektromos roadstere első pillantásra talán nem tűnik tökéletes választásnak egy 10 000 mérföldes utazáshoz. A „hivatásos kalandoroknak” is nevezhető testvérpár számára ez azonban egy újabb kihívást jelent, mivel személyes küldetésüknek tekintik, hogy segítsenek az embereknek új technológiák és céltudatos expedíciók révén megismerni a világunkat. Az MG Cyberster világjáró túrája lehetővé teszi az MG rajongók számára, hogy megismerjék a környezetbarát Cyberster élvonalbeli belső és külső formavilágát, valamint a kétmotoros spotautó műszaki képességeit.

**Szabó Csaba, az MG Motor Hungary márkaigazgatója** elmondta: "*Nagyon örülünk, hogy a Cyberster centenáriumi útjának állomásai között hazánk is szerepel. Ez az egyedülálló autó méltón képviseli az ikonikus brit márkát és demonstrálja az elkötelezettségét a jövő elektrifikációja iránt. Izgatottan várjuk, hogy az MG vásárlóit világszerte megismertessük a nagyteljesítményű MG-k új generációjával*".

Bővebb információ az MG Cyberster magyarországi túraútvonaláról itt található:

<https://mgmotor.hu/hireink>

MG autómárka

Az MG (Morris Garages) Nagy-Britannia egyik első autómárkája, amelyet 1924-ben William Morris alapított. Történelme során a márka több mint 40 sebességi világrekordot döntött meg, köztük a „Világ leggyorsabb versenyautója” címét is magáénak tudhatta. Az MG DNS-alapelemei a csúcstechnika, a kifinomult stílus és a közel 100 éves múlt. 2007-ben új, stabil alapokra építkezve teljesen megújult a márka: a SAIC Motor – Kína legnagyobb autóipari konszernje – vásárolta meg, és azóta is biztos hátteret nyújt az MG fejlesztései és terjeszkedése számára. Ma a hétből öt kontinensen képviselteti magát és mára az MG márka nemcsak a brit-, hanem a globális autóipar történetében is megkerülhetetlen szereplő. A kínai háttérrel újjászületett márka sikeres globális stratégiájának köszönhetően sorra hódítja meg a világ- és azon belül az európai piacokat az elmúlt időszakban teljes átalakuláson átesett modellkínálatával. A Kínán kívüli globális értékesítési volumen 2007 óta már meghaladta az egymillió MG járművet, ami a teljes MG-értékesítés mintegy felét teszi ki.

Az MG Nyugat-Európába 2019-ben tért vissza és Európa legdinamikusabban fejlődő autómárkájaként 2022 végére már 686 márkakereskedést és márkaszervizt számlált a kontinens 26 országában. Az MG a prémium dizájn, a legújabb technológia és a magas szintű felszereltség teljes csomagját kínálja az ügyfeleknek, mindezt ésszerű árazással. Az európai vásárlók igényessége megkérdőjelezhetetlen, de az MG által nyújtott - a hagyományos európai és japán márkákat meghaladó - 7 év vagy 150 000 km gyári garancia alátámasztja a magas gyártási minőséget és eloszlatta a kételyeket. A 2019-es európai visszatérése óta gyorsan népszerűvé és elismertté vált a nyugat-európai vásárlók körében. Sikerét nem csak a folyamatosan növekvő európai eladások, hanem a számtalan szakmai elismerés is bizonyítja. 2022 őszétől - a márka kelet-közép európai expanziós stratégiája részeként – már Magyarországon is elérhetővé vált, a Duna Motors Disztribúció Kft. (Duna Autó Cégcsoport tagja) importőri tevékenységének köszönhetően. A hazai értékesítés 2022. szeptemberében indult az országos lefedettséget biztosító 22 tagú MG márkakereskedői hálózattal.